
NARVA LINNAVOLIKOGU

O T S U S

Narvas

Projekti “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” sildfinantseerimine ja omafinantseeringu kinnitamine
Otsus võtakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projekti “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” selle järgnevaks esitamiseks Interreg III A programmi. Projekt näeb ette Narva ja Jaanilinna sadamate arendamiseks navigatsiooniseadmete ostu ja paigaldamist, uuringute läbiviimist, veemarsruudi ja kodulehekülje loomist, väikeinvesteeringute tegemist (sh vesi, elekter, jäätmete mahutid), reklaamikampaania läbiviimist ja trükiste väljaandmist. Projekti üldsumma on 7 432 135 krooni, millest Narva linna omafinantseering moodustab 702 141 krooni. 

Interregi III A programmi (ERDF) kohaselt peab taotleja algul ise esimese aasta  projekti kulud katma, sest ERDF-i toetus laekub pärast poolaasta aruande aktsepteerimist.  
Narva Linnavolikogu otsusega on vaja kinnitada projekti omafinantseering ja anda Linnavalitsusele luba võtta sildfinantseeringut projekti kulude katmiseks.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada. Seoses sellega on Narva Linnavolikogul õigus vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta.

3. OTSUS

Tulenevalt eeltoodust ja lähtudes Kohaliku omavalitsuse korralduse seaduse § 22 lõike 1 punktist 8 kinnitada projekti “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” omafinantseering 702 141 krooni ulatuses ja anda Linnavalitsusele luba sildfinantseeringu võtmiseks.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhali Stalnuhhin







Volikogu esimees

